Moson-Hanság-Rábaköz Kft. ügyvezetőjétől

*6. sz. napirend*

**ELŐTERJESZTÉS**

**a Társulási Tanács 2024. november 14-i ülésére**

**Tárgy:** Moson-Hanság-Rábaköz Kft. bérleti szerződései

**Előterjesztő:** Hancz Attila ügyvezető

|  |
| --- |
| Előkészítő szervezeti egység (név, szignó): Moson-Hanság-Rábaköz Kft. |
| Készítette: Hancz Attila ügyvezető |
| Pénzügyi fedezetet nem igényel. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann  címzetes főjegyző |

A napirendet **nyilvános** ülésen javasolt tárgyalni, a határozat elfogadásához **egyszerű** többség szükséges.

Tisztelt Társulási Tanács!

A MOHU-val és a régiókoordinátor GYHG Nonprofit Kft-vel történt jövőbeni feladatokról szóló egyeztetéseken körvonalazódott, hogy megfelelő díjak és kapacitás rendelkezésre állása mellett esély nyílik a jelenlegi „közszolgáltatási határokon” túlnyúló munkák elvégzésére is.

A Társulási Tanács fentiek miatt 32/2024. (IX.5.) TT. határozatával döntött, hogyMoson-Hanság-Rábaköz Hulladékgazdálkodási Korlátolt Felelősségi Társaság elnevezéssel gazdasági társaságot alapít.

A Moson-Hanság-Rábaköz Hulladékgazdálkodási Kft.-t 2024. szeptember 16-án a cégbíróság bejegyezte.

Az MHR Hulladékgazdálkodási Kft. engedélyeinek megszerzéséhez bérleti szerződések megkötése szükséges: egyrészt 9300 Csorna, Andrássy u 33. szám alatti telephelyen található iroda és tehergépkocsik tárolására alkalmas terület vonatkozásában, mely a Társulás tulajdonát képezi, másrészt 9200 Mosonmagyaróvár, Barátság u 1/B szám alatti telephelyen található iroda és tehergépkocsik tárolására alkalmas terület tekintetében, mely a Városüzemeltető és Fenntartó Kft. tulajdona.

Tisztelt Tanács, kérjük az előterjesztés megtárgyalását és a határozati javaslatok elfogadását.

Mosonmagyaróvár, 2024. november 11.

Hancz Attila sk.

ügyvezető

**Határozati javaslatok:**

1. **…./2024. (XI.14.) TT. határozat**

Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa úgy dönt, hogy a Társulás tulajdonában álló 9300 Csorna, Andrássy u 33. szám alatti telephelyen található iroda és tehergépkocsik tárolására alkalmas terület vonatkozásában a Moson-Hanság-Rábaköz Kft.-vel bérleti szerződést köt az előterjesztés 1. sz. melléklete szerinti tartalommal.

Felelős: Dr. Árvay István elnök

Hancz Attila ügyvezető

Határidő: azonnal

1. **…./2024. (XI.14.) TT. határozat**

Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa hozzájárul ahhoz, hogy a Moson-Hanság-Rábaköz Kft. a Városüzemeltető és Fenntartó Kft tulajdonában lévő 9200 Mosonmagyaróvár, Barátság u 1/b szám alatti telephelyen található iroda és tehergépkocsik tárolására alkalmas terület vonatkozásában a Városüzemeltető és Fenntartó Kft.-vel bérleti szerződést kössön az előterjesztés 2. sz. melléklete szerinti tartalommal.

Felelős: Hancz Attila ügyvezető

Határidő: azonnal